Christian Braun

De Christian Frédéric Braun, gebuer 1958, ass e lëtzebuergeschen Diplomat.

 Liewen a Karriär 
De Christian Braun huet op der Université catholique de Louvain Droit studéiert.Quell, wou net anescht uginn: Christian Frédéric Braun (Luxembourg), Chair of Third Committee. Meetings Coverage and Press Releases op press.un.org, 1. Oktober 2019.

1987 ass hien am Ausseministère Attaché an der Direktorat vun de Politeschen Affäre ginn; vun 1990 bis 1993 war hien do Europäesche Korrespondent an tëschenduerch 1992 Secrétaire exécutif vun der Friddenskonferenz fir Jugoslawien zu Den Haag.

Dono war hien 2 Joer laang Politeschen Direkter am Ausseministère, fir dann 1995 op der Stänneger Vertriedung vu Lëtzebuerg bei der Europäescher Unioun zu Bréissel Conseiller ze ginn, vun 1998 bis 2002 Conseiller fir Erweiderung. Vun 2002 bis 2005 war hien Delegéierte Stännege Vertrieder bei der EU."New Permanent Representative of Luxembourg Presents Credentials. Communiqué op unis.unvienna.org, 29.09.2005.

2005 bis 2007 war hien Ambassadeur zu Wien, fir Eisträich a fir Slowenien, a Stännege Vertrieder vu Lëtzebuerg bei den UN-Institutiounen déi do sinn: d'International Agence fir Atomenergie (IAEA), d'United Nations Industrial Development Organization (UNIDO) and d'Comprehensive Nuclear-Test-Ban Treaty Organization (CTBTO).

Vun 2007 bis 2008 war hien Direkter fir International Wirtschaftsbezéiungen am Ausseministère. Dono war hien, bis 2016, de Stännege Vertrieder vu Lëtzebuerg bei der Europäescher Unioun.

2016 gouf hie Stännege Vertrieder fir Lëtzebuerg bei de Vereenten Natiounen zu New York.

 Gielercher 

Kategorie:Lëtzebuergesch Ambassadeuren
Kategorie:Gebuer 1958